Hvernig og hvers vegna safnar Mannvirkjastofnun persónuupplýsingum ? Hér fyrir neðan er fjallað um persónuupplýsingar sem Mannvirkjastofnun geymir og í hvaða tilgangi þeim er safnað . Hvernig berast persónuupplýsingar til Mannvirkjastofnunar ? Persónuupplýsingar berast frá einstaklingum sem hafa samband við stofnunina og koma með einhverjum hætti að starfsemi hennar bæði sem einstaklingar og vegna starfs síns . Þær berast meðal annars með umsóknum , vegna eftirlits og með fyrirspurnum en einnig í gegnum aðgang að skrám eins og til dæmis þjóðskrá , fasteignaskrá og fyrirtækjaskrá . Þær geta borist á margskonar formi eins og til dæmis með tölvupósti , bréflega , á umsóknareyðublöðum og með rafrænum hætti til dæmis með skráningu í gagnasöfn stofnunarinnar eða við notkun á vefjum stofnunarinnar . Á hvaða grundvelli byggir Mannvirkjastofnun söfnun persónuupplýsinga ? Mannvirkjastofnun hefur heimild í ýmsum lögum sem varða starfsemi stofnunarinnar til þess að safna og geyma persónuupplýsingar . Helstu lögin sem stofnunin starfar eftir eru listuð á vef stofnunarinnar . Hverjir aðrir hafa aðgang að þessum upplýsingum ? Mannvirkjastofnun þarf að leita til vinnsluaðila til þess að vinna og geyma fyrir sig persónuupplýsingar . Helstu aðilarnir eru : Hvað geymir Mannvirkjastofnun þessar upplýsingar í langan tíma ? Mannvirkjastofnun fer að lögum um opinber skjalasöfn nr. 77 / 2014 . Allar persónuupplýsingar sem Mannvirkjastofnun safnar , vinnur og geymir eru skilaskildar til Þjóðskjalasafns Íslands hvort sem þær eru hluti af skjalasafni eða gagnasöfnum stofnunarinnar . Stofnunin geymir upplýsingarnar í 30 ár eftir að þær eru myndaðar en þá tekur Þjóðskjalasafn við sem varðveisluaðili . Vörsluútgáfur hvers skjalavistunartímabils eru einnig sendar með reglulegu millibili til Þjóðskjalasafns . Ekki er hægt að fara fram á að stofnunin eyði persónuupplýsingum um einstaklinga þar sem lögin um opinber skjalasöfn kveða á um að þær séu varðveittar af stofnuninni og Þjóðskjalasafni Íslands . Eru persónuupplýsingar sem Mannvirkjastofnun geymir fluttar út fyrir lögsögu Evrópusambandssins eða EES svæðisins ? Mannvirkjastofnun geymir og vinnur allar persónuupplýsingar innan Evrópusambandsins og Evrópska efnahagssvæðisins . Stofnunin á einungis viðskipti við vinnsluaðila sem starfa innan þessara svæða .